ผู้เสียชีวิตจากโรคเมอร์สในเกาหลีใต้เพิ่มอีกยอดรวม 27 ราย ติดเชื้อเพิ่มแตะ 172 ราย
เกาหลีใต้เผยผู้เสียชีวิตจากโรคเมอร์สเพิ่มเป็น 27 ราย, ติดเชื้อเพิ่มแตะ 172 ราย ล่าสุดอัตราการเสียชีวิตเพิ่มเป็น 15.7%
22 มิ.ย. 2558

กระทรวงสาธารณสุขและสวัสดิการของเกาหลีใต้รายงานว่า จำนวนผู้เสียชีวิตด้วยเชื้อไวรัสโรคทางเดินหายใจสายพันธุ์ตะวันออกกลาง หรือเมอร์ส (MERS) เพิ่มขึ้นอีก 2 ราย ส่งผลให้ยอดรวมผู้เสียชีวิตเพิ่มขึ้นเป็น 27 ราย และมีผู้ติดเชื้อเพิ่ม 3 ราย ซึ่งส่งผลให้จำนวนผู้ติดเชื้อในขณะนี้อยู่ที่ 172 ราย
จำนวนผู้เสียชีวิตที่เพิ่มขึ้นอีก 2 รายนี้ ส่งผลให้อัตราการเสียชีวิตจากโรคเมอร์สในเกาหลีใต้ เพิ่มขึ้นเป็น 15.7% สำหรับผู้เสียชีวิตล่าสุดทั้ง 2 รายนี้ เป็นชายสูงอายุซึ่งมีอาการเจ็บป่วยจากโรคมะเร็งอยู่แล้ว
 
ที่มา: สำนักข่าวอินโฟเควสท์